கோபுர மரம்

மரங்கள்

இசுடைப்னோலோபியம் ஜபோனிகம் (Styphnolobium japonicum) சப்பானிய பகோடா மரம்  ( சீன அறிஞர் மரம் மற்றும் பகோடா மரம் என்றும் அழைக்கப்படுகிறது) என்பது பட்டாணிக் குடும்பமான பபேசியேவின் துணைக் குடும்பமான பபோயிடேவில்  உள்ள ஒரு வகை மரமாகும்.

இது முன்னர் சோஃபோரா இனத்தில் சேர்க்கப்பட்டது. ஆனால், இசுடைப்னோலோபியத்தின் இனங்கள் சோஃபோராவிலிருந்து வேறுபடுகின்றன, இவற்றின் வேர்கள்  ஒன்றிய வாழ்வை உருவாக்கும் திறனைக் கொண்டிருப்பதில்லை.இதன் இலைகள் மற்றும் பூக்களை முனையத்தில் அல்லாது நுனிவளர் பூந்துணர் பகுதியில் கொண்டிருப்பதன் மூலம் கலியா பேரினத்திலிருந்து இது வேறுபடுகிறது.

இசுடைப்னோலோபியம் ஜபோனிகம் சீனாவைப் பூர்வீகமாகக் கொண்டது. இது ஐரோப்பா, வட அமெரிக்கா மற்றும் தென்னாப்பிரிக்காவில் பிரபலமான அலங்கார மரமாகும், இதன் வெள்ளைப் பூக்களுக்காக வளர்க்கப்படுகிறது. இது 10-20 மீ உயரத்திற்கு சமமான பரவலுடன் வளர்கிறது, மேலும் நன்றாக, அடர் பழுப்பு நிற மரத்தை உருவாக்குகிறது.

பயன்பாடு

வரலாற்று நிகழ்வுகள் 
கில்டி சீன இசுகாலர்ட்ரீ என்பது பெய்ஜிங்கில் உள்ள ஒரு வரலாற்று பகோடா மரமாகும், அதில் மிங் வம்சத்தின் கடைசிப் பேரரசர் சோங்சென் தூக்கிலிடப்பட்டார்.

மருத்துவப் பயன்பாடு 

பாரம்பரிய சீன மருத்துவத்தில் பயன்படுத்தப்படும் 50 அடிப்படை மூலிகைகளில் ஒன்றாகும். இதன் பழங்கள் அழுத்த எதிர்ப்பு மற்றும் ஆக்ஸிஜனேற்றப் பண்புகளைக் கொண்டுள்ளன.

தேநீர் 
இதன் பூக்கள் மற்றும் இலைகள் சில சமயங்களில் சீனாவின் சாண்டோங் மாகாணத்தில் உள்ள லாவோசன் கிராமத்தில் உள்ள குடும்பங்களால் தேயிலையாகப் பயன்படுத்தப்படுகின்றன. இது மூலிகைத் தேநீராகக் கருதப்படுகிறது.

சான்றுகள் 

துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
மருத்துவத் தாவரங்கள்